
TEHNISKIE NOTEIKUMI
Objekts: "Gājēju pārejas izveide Medemciema ielā pie Vijoļu ielas, Medemciemā, Olaines pagasts, Olaines novads"
[bookmark: _Hlk77599497]Atbildot uz Jūsu iesniegumu ar lūgumu izsniegt tehniskos noteikumus, AS "Augstsprieguma tīkls" informē, ka objekta izbūves vietā atrodas 110kV gaisvadu elektrolīnija (turpmāk tekstā "GL") LNr.241.
Izstrādājot projektu, ievērot Aizsargjoslu likuma 16., 35. un 45.panta, 2014.gada 30.septembra MK noteikumus "Noteikumi par Latvijas būvnormatīva LBN 008-14 "Inženiertīklu izvietojums"", 2006.gada 5.decembra MK noteikumus Nr.982 "Enerģētikas infrastruktūras objektu aizsargjoslu noteikšanas metodika" un elektroiekārtu būvniecības noteikumu prasības, tai sk.:
1. Ietvju un elektrolīnijas šķērsojuma vietā, elektrolīnijas aizsargjoslas platumā, nesamazināt esošo vertikālo gabarītu starp elektrolīnijas zemāko vadu un zemes virsmu. Zemes planēšanas, izlīdzināšanas gadījumā nepasliktināt esošo situāciju piekļūšanas iespējai GL vadiem ekspluatācijas un remonta darbu veikšanai un elektrodrošības attālumu ievērošana;
2. Projektējamos ielas krustojuma luksoforus, un ceļa zīmes paredzēt ne tuvāk par 4 metriem no elektrolīniju malējo vadu projekcijas pret zemi;
3. Ja ceļa zīmju novietojums paredzams GL aizsargjoslā, ceļa zīmju augstumu paredzēt ne augstāku par 4 metriem;
4. Projektā attēlot ietvju, ceļa zīmju, luksoforu un elektrolīnijas pietuvinājuma vietu horizontālos attālumus no ietves apmales līdz elektrolīniju balstiem un malējiem vadiem un atsaitēm; 
5. Paredzēt piebraukšanas iespējas elektrolīniju balstiem ar mehānismiem (autoceltņi, pacēlāji u. c.) ekspluatācijas un remonta darbu veikšanai; 
6. Ēkas un to vistālāk izvirzītās konstrukcijas, būves un ugunsdzēsības hidrantus, sabiedriskā transporta pieturvietas novietot ārpus GL aizsargjoslas;
7. Savstarpējos elektrolīniju un citu inženierkomunikāciju šķērsojumos tās izvietot 2014.gada 30.septembra MK noteikumos "Noteikumi par Latvijas būvnormatīva LBN 008-14 "Inženiertīklu izvietojums"" paredzētajā attālumā;
8. Paredzēt piebraukšanas iespējas elektrolīniju balstiem ar mehānismiem (autoceltņi, pacēlāji u. c.) ekspluatācijas un remonta darbu veikšanai;
9. Projektā paredzēt risinājumus, kas reāli izslēdz iespēju izmantot elektrolīniju aizsargjoslu materiālu noliktavām, transporta stāvvietām un cilvēku pulcēšanās vietām (laukumiem);
10. Projektā paredzēt piezīmi:
Būvdarbu veicējam nepieciešams izstrādāt darbu izpildes projektu darbiem, kuri paredzēti tuvāk par 30 metriem no elektrolīniju malējiem vadiem, izmantojot celšanas vai citus mehānismus. Darbu izpildes projektu saskaņot ar AS "Augstsprieguma tīkls".
Par būvdarbu izpildes projekta nosacījumiem pieejama informācija interneta vietnē: http://www.ast.lv/lv/content/darbu-izpildes-nosacijumi-parvades-tikla-aizsargjoslas ;
11. Ja projektēšanas gaitā tiek mainīti tehniskie risinājumi, kas nav norādīti tehnisko noteikumu pieprasījumā, nepieciešams saņemt jaunus tehniskos noteikumus būvprojekta izstrādei;
12. Izstrādāto projektu saskaņot AS "Augstsprieguma tīkls";
13. Projektā paredzēt piezīmi:
Pirms atzinuma saņemšanas no AS "Augstsprieguma tīkls" par būves gatavību ekspluatācijai, iesniegt AS "Augstsprieguma tīkls" izbūvētā objekta un augstsprieguma elektrolīniju savstarpējo šķērsojuma, tuvinājuma vietu izpildmērījumu PDF vai DWG formātā;
14. Atzinuma pieprasījumā par pieņemšanu ekspluatācijā norādīt AS "Augstsprieguma tīkls" izsniegtās darbu atļaujas numuru.
Tehniskie noteikumi derīgi divus gadus no izdošanas datuma.

